మురళీ శర్మ
నటనపై ఆసక్తితో రోషన్ తనేజా ఇన్‌స్టిట్యూట్‌లో చేరి అక్కడ శిక్షణ తీసుకొన్నాడు. అక్కడే దీపక్ తిజోరి, విక్రమ్‌భట్‌లతో పరిచయం ఏర్పడింది. వాళ్లు నిర్మించిన టీవీ సీరియల్స్‌లో నటించాడు. విక్రమ్‌భట్ తన హిందీ చిత్రం 'రాజ్ 'లో అవకాశం ఇచ్చాడు. తర్వాత షారుఖ్‌ఖాన్ మైహూనా లో నటించాడు. ఇంకొన్ని హిందీ సినిమాలలో చేశాడు.
విశాల్ కృష్ణ
నటుడు, దర్శకుడు అర్జున్ వద్ద వేదమ్(2001) సినిమాకు  సహాయ దర్శకునిగా పనిచేస్తున్నప్పుడు ఒక నిర్మాత విశాల్ ను గాంధీ కృష్ణ దర్శకత్వం వహిస్తున్న చెల్లమే(2004) సినిమాలో నటించేందుకు ఒప్పించారు. ఈ సినిమాలో నటించేందుకు ఒప్పుకున్న ఆయన  కోథు-పి-పట్టరై వద్ద నటన నేర్చుకునేందుకు చేరారు. ఆయన నటన ఫర్వాలేదు అనిపించుకుంది అంటూ విమర్శకులు రాశారు. ఆ తరువాత సందకోళి(2005) సినిమాలో తన తండ్రి నిర్మాణ సంస్థలో సహ దర్శకునిగా పనిచేసిన ఎన్.లింగుస్వామి దర్శకత్వంలో నటించారు విశాల్. చెల్లమే సినిమాలో కన్న ఆయన నటన మెరుగుపడిందనీ, మంచి యాక్షన్ హీరోగా రాణిస్తారని విమర్శకులు ప్రశంసలు లభించాయి ఆయనకు. ఆ సమయానికి ఎదుగుతున్న యువ హీరోగా ఆయనను అభివర్ణించారు సినీ విలేకరులు. డిష్యుం(2006) సినిమాలో అతిధిపాత్రలో నటించారు. 2006లో తిమిరు సినిమాలో చేశారు విశాల్. ఈ సినిమాకు మిశ్రమ స్పందన వచ్చినా, విశాల్ నటనకు విమర్శకుల, ప్రేక్షకుల ప్రశంసలు లభించాయి. వరసగా మూడో సినిమా మంచి విజయం సాధించడంతో విశాల్ తమిళ సినీ రంగంలో మంచి గుర్తింపు పొందారు.